माथाभांगा नदी
माथाभांगा नदी (Mathabhanga River) भारत और बांग्लादेश में बहने वाली एक नदी है। यह पद्मा नदी की वितरिका है, जो स्वयं गंगा नदी की वितरिका है। माथाभांगा पद्मा नदी से शाखा बनाकर अलग होती है और इसका कुछ भाग भारत व बांग्लादेश की अंतर्राष्ट्रीय सीमा निर्धारित करता है। फिर यह भारत के पश्चिम बंगाल राज्य में प्रवेश करती है और नदिया ज़िले में माझदिया के समीप दो वितरिक धाराओं में बट जाती है: चूर्णी नदी और इछामती नदी।